נישואי קטינים

נישואי קטינים הם נישואים פורמליים או בלתי פורמליים, בין קטין מתחת לגיל הבגירות (בדרך כלל גיל 18) לבין מבוגר או קטין אחר.*
  רובם המכריע של נישואי הקטינים הם בין ילדה לגבר, ומקורם באי-שוויון המגדרי.

על אף שגיל הבגירות וגיל הנישואים נקבעים בדרך כלל לגיל 18, שניהם משתנים בין מדינות וטריטוריות, ולכן גיל הנישואים עשוי להיות גדול או קטן מגיל הבגירות במדינה/טריטוריה מסוימת. גם כאשר הגיל נקבע ל-18 שנים, מסורות תרבותיות שונות עשויות לעקוף את החקיקה, ותחומי שיפוט רבים מתירים נישואים מוקדמים יותר בהסכמת הורים או בנסיבות מיוחדות, כגון היריון בגיל הנעורים.

נישואי קטינים מפרים את זכויות הילדים, ועשויים להביא השלכות ארוכות טווח על הילדים שהתחתנו. עבור בנות, בנוסף לבעיות בריאות הנפש והיעדר גישה להזדמנויות השכלה וקריירה, עשויות לקבל תופעות לוואי שליליות כתוצאה מהיריון מוקדם (כולל היריון בגיל הנעורים) ולידה. לפי מעט מחקרים שבוצעו על בנים שנישאו בנישואים קטינים, ניתן לדעת כי ההשפעות עליהם כולל התכוננות לקויה לאחריות מסוימת כגון פרנסת המשפחה, אבהות מוקדמת והיעדר גישה לחינוך והזדמנויות קריירה. נישואי קטינים הם חלק מהנוהג של אירוסי קטינים, הכולל לרוב נישואי חוזה אזרחיים ואישור בית המשפט.Sharon K. Houseknecht and Susan K. Lewis, "Explaining Teen Childbearing and Cohabitation: Community Embeddedness and Primary Ties", Family Relations, Vol. 54, No. 5, Families and Communities (Dec., 2005), pp. 607–620 הגורמים לנישואי קטינים כוללים, בין היתר, עוני, מוהר, נדוניה, מסורות תרבותיות, לחצים דתיים וחברתיים, מנהגים אזוריים, חשש שהילד יישאר לא נשוי בבגרותו, אנאלפביתיות וחוסר יכולת נתפסת של נשים לעבוד תמורת כסף. מחקר שבוצע על ידי אונסק"ו מצביע על כך שחינוך מיני מקיף יכול לסייע במניעת נישואי קטינים.

נישואי קטינים היו נפוצים לאורך ההיסטוריה וממשיכים להיות נפוצים למדי, במיוחד במדינות מתפתחות, כולל באפריקה, דרום אסיה,Early Marriage, Child Spouses  UNICEF, See section on Asia, page 4 (2001) דרום-מזרח אסיה, מערב אסיה, אמריקה הלטינית, ואוקיאניה. (See section on Oceania.) עם זאת, אפילו במדינות מפותחות (כגון 44 מדינות בארצות הברית), עדיין ניתן לקיים נישואי קטינים (עם החרגות מסוימות).

השכיחות של נישואי קטינים יורדת ברוב חלקי העולם. לפי נתוני קרן החירום הבין-לאומית של האומות המאוחדות לילדים לשנת 2018, כ-21% מהנשים הצעירות ברחבי העולם (בגילאי 20 עד 24) היו נשואות בילדותן. אחוז זה מהווה ירידה של 25 אחוזים לעומת 10 שנים קודם לכן. המדינות עם השיעורים הגבוהים (למעלהה מ-50%) ביותר שנצפו של נישואי קטינים (מתחת לגיל 18) היו ניז'ר, צ'אד, מאלי, בנגלדש, גינאה, הרפובליקה המרכז-אפריקאית, מוזמביק ונפאל. על פי סקרים מרובים שבוצועו ב-2003–2009, ניז'ר, צ'אד, בנגלדש, מאלי ואתיופיה היו המדינות עם שיעורי נישואי קטינים גבוהים מ-20% מתחת לגיל 15.Child brides – For poorer, most of the time  The Economist (February 28, 2011)Child Marriage  Ford Foundation (2011) בכל שנה, כ-12 מיליון בנות בעולם נישאות מתחת לגיל 18.

 ראו גם 
 נישואים בכפייה
 נישואים בהלכה
 גיל הנישואים
 נישואים באסלאם
 היריון בגיל נעורים
 אפקט וסטרמרק

 קישורים חיצוניים 

 הערות שוליים 

*
קטינים